
Kyaddaki Poliisi mu disitulikiti y’e Sheema ekutte omukulembeze w’eddini Sheikh Yusuf Mpagi ku misango gy’amaddu agasukkiridde, agavuddeko okusobya ku mwana omuto myaka 9.
Sheikh Mpagi myaka 43 nga musajja musomesa ku Itendero Primary School mu ggoombolola y’e Kagango mu disitulikiti y’e Sheema yakwatiddwa, ku misango gy’okusobya ku muyizi we, ali mu kibiina eky’okubiri (P2).
Kigambibwa sabiiti ewedde, akawungeezi k’olunnaku Olwokutaano ku ssaawa nga 11, Sheikh Mpagi yasobodde okuyita omwana mu nnyumba ye, okumpi n’omuzikiti gwa Itendero, era bwatyo yamusobezaako eddakika ezisukka mu 3.


Omwana yabadde ava ku ssomero okudda awaka era Sheikh Mpagi okumuyita, yagenze bugenzi kuba y’omu ku basajja abaludde ku kyalo nga bayambako okusomesa eddiini.
Omwana wakati mu kulukusa amaziga, Sheikh Mpagi yamusuubiza okumutta singa ategezaako omuntu yenna wabula olw’embeera gye yabaddemu nga yenna atonnya musaayi mu bitundu by’ekyama, yasobodde okutegeeza ku Ssengaawe Hajara Kirabo.
Kirabo, agamba nti omwana akyali mu ddwaaliro nga yakoseddwa nnyo ebitundu by’ekyama.
Marcial Tumusiime
Wabula omwogezi wa Poliisi mu kitundu ekyo, Marcial Tumusiime, agamba nti Mpagi akwattiddwa ku misango gy’okusobya ku mwana omuto era essaawa yonna, bamutwala mu kkooti.
Ebimu ku bifa mu ggwanga – https://www.youtube.com/watch?v=5kpCY2-uBpI&t=118s
hrv_Latn lug_Latn lug_Latn lug_Latn slk_Latn ilo_Latn lug_Latn lug_Latn lug_Latn ast_Latn lug_Latn lug_Latn